proxectonos/corpus_dominio_legal_administrativo_tmp huggingface dataset:
RESOLUCIÓN do 17 de decembro de 2007, da Secretaría Xeral da Consellería de Sanidade, pola que se aproba o programa de acceso a través da web ás listas de espera cirúrxicas.
CONSELLERÍA DE SANIDADE — III. OUTRAS DISPOSICIÓNS — 28/12/2007

A Constitución española no seu artigo 103 sinala a eficacia como un dos principios que deben rexer a actuación das administracións públicas. Pola súa banda, a Lei 30/1992, do 26 de novembro, de réxime xurídico das administracións públicas e do procedemento administrativo común, fai referencia no seu artigo 3 aos principios de eficiencia e servizo aos cidadáns, e recoñece no artigo 35 o dereito dos cidadáns a que se lles facilite o exercicio dos seus dereitos e o cumprimento das súas obrigas. Coa finalidade de acadar este obxectivo, o artigo 45 da mesma lei establece que, para o desenvolvemento da súa actividade e o exercicio das súas competencias, as administracións públicas impulsarán o emprego e a aplicación das técnicas e medios electrónicos, informáticos e telemáticos.
Na mesma liña, a Lei 11/2007, do 22 de xuño, de acceso electrónico dos cidadáns aos servizos públicos, recoñece no seu artigo 6.1º o dereito dos cidadáns a relacionarse coas administracións públicas utilizando medios electrónicos para o exercicio dos dereitos previstos no artigo 35 da Lei 30/1992, do 26 de novembro, de réxime xurídico das administracións públicas e do procedemento administrativo común.
Na súa virtude, dítase esta resolución:
Primeiro.-O obxecto desta resolución é o establecemento dunha nova canle de comunicación entre a Administración sanitaria e a cidadanía a través da web do Servizo Galego de Saúde, de xeito que a cidadanía poida consultar a súa situación nas listas de espera cirúrxicas.
Segundo.-Unicamente poderán acceder a este servizo os cidadáns/ás que utilicen o certificado dixital de usuario válido expedido pola Fábrica Nacional de Moneda y Timbre (FNMT) ou un DNI electrónico.
Terceiro.-A información á cal se terá acceso será a seguinte:
Nome.
DNI.
Número da tarxeta sanitaria (CIP).
Enderezo.
Teléfono/s.
Centro de saúde.
Data a partir da cal está incluída/o na lista de espera cirúrxica cos seguintes datos:
Centro hospitalario.
Servizo.
Procedemento/s que está previsto realizar.
Tipo de asistencia.
Prioridade.
Data de inclusión.
Número total de días transcorridos desde a data de inclusión.
Situacións de espera non atribuíbles ao sistema sanitario.
Número de días non atribuíbles ao sistema sanitario.
Número de cidadáns incluídos na lista de espera por especialidade, coa súa mesma prioridade agardando para ser intervidos no servizo correspondente.
Santiago de Compostela, 17 de decembro de 2007.
José Manuel Peña Penabad
Secretario xeral da Consellería de Sanidade
RESOLUCIÓN do 27 de novembro de 2007 pola que se lles dá publicidade aos convenios de colaboración subscritos por esta dirección técnica.
INSTITUTO GALEGO DA VIVENDA E SOLO — III. OUTRAS DISPOSICIÓNS — 20/12/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Dirección Técnica de Solo do Instituto Galego da Vivenda e Solo, os cales se relacionan no anexo a esta resolución.
Santiago de Compostela, 27 de novembro de 2007.
Daniel Pino Vicente
Director xeral do Instituto Galego da Vivenda
e Solo
Ver referencia pdf "24500D008P025.PDF"
ORDE do 14 de decembro de 2007 pola que se aumenta a dotación orzamentaria da orde do 29 de decembro de 2006  pola que se establecen as axudas para o fomento da contratación dos seguros agrarios na Comunidade Autónoma de Galicia para o ano 2007.
CONSELLERÍA DO MEDIO RURAL — III. OUTRAS DISPOSICIÓNS — 20/12/2007

No DOG número 5 do 8 de xaneiro de 2007, publicouse a orde pola que se establecían as axudas para o fomento da contratación dos seguros agrarios e se convocaban para o ano 2007.
No artigo 7 relativo ao financiamento establecíase unha dotación económica desta orde de 7.400.000  con cargo á aplicación 2007 11 03 713C 7730 C.P. 2006 00271.
Dado que os créditos autorizados non son dabondo para afrontar o pagamento das subvencións procedentes das contratacións pendentes, cómpre ampliar a dotación orzamentaria consignada inicialmente.
En virtude do exposto, de conformidade co artigo 30.1º.3 do Estatuto de autonomía de Galicia, e no uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia e a Lei 1/1983, reguladora da Xunta e da súa presidencia,
DISPOÑO:
Artigo único.
Primeiro.-Amplíase para o ano 2007 a dotación orzamentaria que se recolle na orde do 26 de decembro de 2006 (DOG nº 5, do 8 de xaneiro), pola que se convocan para o ano 2007 as axudas para o fomento da contratación dos seguros agrarios en 400.000 euros con cargo a aplicación 2007 11 03 713C 7730 C.P. 2006 00271.
Segundo.-Esta modificación non afecta o prazo que se establece para as solicitudes de axuda na devandita orde.
Santiago de Compostela, 14 de decembro de 2007.
Alfredo Suárez Canal
Conselleiro do Medio Rural
ORDE do 14 de decembro de 2007 pola que se resolve a concesión de premios fin de carreira da Comunidade Autónoma de Galicia para o alumnado que remate os seus estudos universitarios no ano 2007 nas universidades do sistema universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/12/2007

A Orde do 20 de abril de 2007, DOG do 9 de maio de 2007, convocaba os premios fin de carreira da Comunidade Autónoma de Galicia para o alumnado que rematase os estudos universitarios no ano 2007 nas universidades do sistema universitario de Galicia.
De acordo co establecido no artigo 8 das bases da convocatoria, desde o día 19 ao 31 de outubro de 2007, expuxéronse as listas provisionais de solicitudes admitidas e excluídas, podendo durante ese mesmo prazo os interesados formular as reclamacións para emendar erros e falta de documentos ante a Dirección Xeral de Ordenación e Calidade do Sistema Universitario de Galicia.
Rematado este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, atendendo á proposta elaborada pola citada comisión, esta consellería
RESOLVE:
Artigo 1º
Concederlle o premio fin de carreira da Comunidade Autónoma de Galicia ao alumnado universitario que rematou os seus estudos no ano 2007 nas universidades do SUG e que se relacionan no anexo I desta orde. O alumnado premiado recibirá unha contribución en metálico de 3.500 euros.
Artigo 2º
Denegarlle o premio aos solicitantes que figuran relacionados no anexo II desta orde e que foron admitidos para participar neste concurso, polas causas que nel se sinalan.
Artigo 3º
O incumprimento total ou parcial por parte dos beneficiarios de calquera das condicións establecidas na orde de convocatoria do 20 de abril 2007 constituirá causa determinante de revogación da axuda e do seu reintegro total ou parcial, polo beneficiario, segundo o disposto no artigo 33 da Lei 9/2007, do 13 de xuño, de subvencións de Galicia.
Artigo 4º
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de decembro de 2007.
Laura Sánchez Piñón
Conselleira de Educación e Ordenación Universitaria
Ver referencia pdf "24500D002P011.PDF"
Ver referencia pdf "24500D003P014.PDF"
ORDE do 10 de decembro de 2007 pola que se amplía a dotación orzamentaria dos investimentos subvencionables en virtude da do 25 de xuño pola que se establecen as bases reguladoras das axudas a equipamentos para o fortalecemento do tecido asociativo no medio rural.
CONSELLERÍA DO MEDIO RURAL — III. OUTRAS DISPOSICIÓNS — 14/12/2007

Orde do 25 de xuño de 2007 (DOG nº 134, do 11 de xullo) pola que se establecen as bases reguladoras das axudas a equipamentos para o fortalecemento do tecido asociativo no medio rural.
Orde do 8 de novembro de 2007 (DOG nº 220, do 14 de novembro) pola que se amplía o prazo a xustificación do gasto correspondente aos investimentos subvencionables en virtude da Orde do 25 de xuño de 2007 pola que se establecen as bases reguladoras das axudas a equipamentos para o fortalecemento do tecido asociativo no medio rural.
O artigo 18º da Orde do 25 de xuño de 2007 prevé que as aplicacións orzamentarias poderán ser incrementadas con fondos adicionais comunitarios estatais e desta comunidade autónoma, e o artigo único da Orde do 8 de novembro de 2007 establece que a xustificación do gasto se fará antes do 15 de decembro de 2007.
Ante o elevado número de solicitudes e a súa calidade, que teñen encadramento nalgunha das medidas de desenvolvemento rural do Eixo 3, Calidade de vida nas zonas rurais e diversificación da economía rural do Programa de Desenvolvemento Rural que se vai financiar co Fondo Europeo Agrario de Desenvolvemento Rural (Feader), cómpre, mediante esta orde, ampliar a dotación orzamentaria consignada inicialmente para a concesión das mencionadas axudas co fin de resolver adecuadamente o procedemento.
En consecuencia, de acordo co disposto no artigo 30.I.3 do Estatuto de autonomía de Galicia, e facendo uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e a Lei 1/1983, reguladora da Xunta e da súa Presidencia
DISPOÑO:
Artigo único.
1. Amplíase a dotación orzamentaria que se establece na Orde do 25 de xuño de 2007 (DOG nº 134, do 11 de xullo) pola que se establecen as bases reguladoras das axudas para o fortalecemento do tecido asociativo rural ata 2.140.818,27 euros (450.000 euros con Fondos propios cofinanciados, 458.563,27 euros con Fondos de Estado, 1.232.255 con Fondos Feader).
2. O incremento da dotación por 1.690.818,27 euros foi aprobado no Consello da Xunta de quince de novembro de dous mil sete, para a partida 11.04.551A.781.0 Proxectos dinamización socioeconómica do medio rural.
Este incremento non reabre o prazo de presentación de solicitudes.
3. Aqueles proxectos que resulten subvencionados con cargo ao Feader deberán cumprir cos requisitos e obrigas derivados da natureza deste fondo, de acordo co Regulamento (CE) nº 1698/2005 e cos regulamentos de aplicación, o Regulamento (CE) nº 1974/2006 e o Regulamento (CE) nº 1975/2006.
Disposición derradeira.
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 10 de decembro de 2007.
Alfredo Suárez Canal
Conselleiro do Medio Rural
RESOLUCIÓN do 27 de novembro de 2007, da Dirección Xeral de Ordenación e Innovación Educativa, pola que se modifica a autorización dos programas de garantía social en centros públicos para o curso académico 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/12/2007

En virtude da habilitación normativa que figura na Orde do 5 de maio de 1997 pola que se regulan os programas de garantía social na Comunidade Autónoma de Galicia, a Dirección Xeral de Ordenación e Innovación Educativa ditou a Resolución do 12 de xuño de 2007 pola que se autorizan os programas de garantía social en centros públicos para o curso 2007-2008.
Dada a evolución da demanda destes programas nos centros públicos autorizados, cómpre adecuar a oferta actual e proceder á ampliación do número de programas autorizados, de conformidade coa proposta da Dirección Xeral de Formación Profesional e Ensinanzas Especiais.
Por todo isto, esta dirección xeral
RESOLVE:
Autorizar a ampliación da oferta de programas de garantía social para o curso 2007/2008 en centros públicos, segundo os datos que figuran no anexo desta resolución.
Santiago de Compostela, 27 de novembro de 2007.
Mª José Pérez Mariño
Directora xeral de Ordenación e Innovación Educativa
Ver referencia pdf "24100D010P019.PDF"
ORDE do 11 de decembro de 2007 pola que se amplía o prazo para a xustificación do gasto correspondente aos investimentos subvencionables en virtude da do 25 de xuño pola que se establecen as bases reguladoras das axudas a equipamentos para o fortalecemento do tecido asociativo no medio rural.
CONSELLERÍA DO MEDIO RURAL — III. OUTRAS DISPOSICIÓNS — 14/12/2007

A Consellería do Medio Rural convocou para o ano 2007 axudas a equipamentos para o fortalecemento do tecido asociativo no medio rural, mediante Orde do 25 de xuño de 2007 (DOG nº 134, do 11 de xullo), esta orde foi modificada pola Orde do 8 de novembro de 2007(DOG nº 220, do 14 de novembro), pola que se amplía o prazo para a xustificación do gasto correspondente aos investimentos subvencionables en virtude da Orde do 25 de xuño, no seu artigo 13, e ampliouse o prazo de xustificación do gasto do 15 de novembro de 2007 ata o 15 de decembro de 2007.
Ante o elevado número de solicitudes presentadas de acordo coa citada convocatoria e a súa calidade a Dirección Xeral de Desenvolvemento Rural propuxo unha nova ampliación do prazo de xustificación das axudas ata o 28 de decembro, co fin de resolver adecuadamente o procedemento.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e a Lei 1/1983, reguladora da Xunta e da súa Presidencia,
DISPOÑO:
Artigo 1º.
1. Amplíase o prazo de xustificación do gasto que se establece na Orde do 25 de xuño de 2007 (DOG nº 134, do 11 de xullo) pola que se establecen as bases reguladoras das axudas a equipamentos para o fortalecemento do tecido asociativo rural e na Orde do 8 de novembro de 2007 (DOG nº 220, do 14 de novembro).
2. A xustificación do gasto farase ata o 28 de decembro de 2007.
En casos excepcionais en que a entidade beneficiaria, por causa debidamente xustificada, non poida justificar o gasto no prazo previsto, deberá solicitar unha prórroga do prazo de xustificación, con anterioridade ao transcurso do prazo máximo, especificando os motivos e o prazo de prórroga da xustificación que deberá ser aprobado pola Dirección Xeral de Desenvolvemento Rural.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 11 de decembro de 2007.
Alfredo Suárez Canal
Conselleiro do Medio Rural
RESOLUCIÓN do 10 de decembro de 2007 pola que se lles dá publicidade aos cambios producidos na Orde do 29 de outubro de 2007 pola que se establecen os domingos e festivos nos cales se autoriza a apertura de establecementos comerciais durante o ano 2008, de acordo co disposto no artigo 6.2º da Lei 13/2006, do 27 de decembro, de horarios comerciais de Galicia.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/12/2007

De acordo co disposto no artigo 6.2º da Lei 13/2006, do 27 de decembro, de horarios comerciais de Galicia, dáselles publicidade aos cambios producidos na Orde do 29 de outubro de 2007 como consecuencia das resolucións do 10 de decembro de 2007 pola que se modifican os domingos e días festivos hábiles comercialmente para os concellos de Coristanco e A Illa de Arousa, logo da correspondente solicitude dos concellos.
Os domingos e festivos nos cales os establecementos comerciais poderán permanecer abertos ao público cun horario máximo de 12 horas diarias no Concello de Coristanco durante o ano 2008 son:
19 de marzo.
20 de marzo.
1 de novembro.
6 de decembro.
7 de decembro.
14 de decembro.
21 de decembro.
28 de decembro.
Os domingos e festivos nos cales os establecementos comerciais poderán permanecer abertos ao público cun horario máximo de 12 horas diarias no Concello da Illa de Arousa durante o ano 2008 son:
6 de xaneiro.
19 de marzo.
6 de xullo.
1 de novembro.
6 de decembro.
14 de decembro.
21 de decembro.
28 de decembro.
Para os restantes concellos comprendidos no ámbito de aplicación da devandita Lei 13/2006, do 27 de decembro, de horarios comerciais de Galicia, rexerá o disposto na Orde do 29 de outubro de 2007 (DOG do 31 de outubro).
Santiago de Compostela, 10 de decembro de 2007.
Fernando Xabier Blanco Alvárez
Conselleiro de Innovación e Industria
CORRECCIÓN de erros.-Orde do 3 de decembro de 2007 pola que se establece a convocatoria pública para a programación de cursos do Plan nacional de formación e inserción profesional na Comunidade Autónoma de Galicia correspondente ao exercicio de 2008.
CONSELLERÍA DE TRABALLO — III. OUTRAS DISPOSICIÓNS — 19/12/2007

Advertidos erros na devandita orde, publicada no Diario Oficial de Galicia nº 242, do luns 10 de decembro de 2007, cómpre efectuar as seguintes correccións:
-Na páxina 19.427:
* Onde di: «... cunha duración de cinco horas nos cursos de duración menor ou igual a 50 horas (XUTR01) e de 10 horas nos cursos de duración superior a 50 horas», debe dicir «... cunha duración de cinco horas nos cursos de duración menor ou igual a 50 horas (FCOXXX01) e de 10 horas nos cursos de duración superior a 50 horas (FCOXXX05)».
* Onde di: «... edificación e obras públicas (EO) e industria pesada e construcións metálicas (IP)», debe dicir: «... edificación e obra civil (EOC) e nas áreas FMEA, FMEG e FMEL, da familia fabricación mecánica (FME)».
* Corrixir os códigos das táboas que quedan como segue:
Ver referencia pdf "24400D011P020.PDF"
RESOLUCIÓN do 12 de decembro de 2007 pola que se fai pública a ampliación do límite de crédito dispoñible para os proxectos de investimento tecnolóxico das Pemes ao abeiro da base reguladora dos incentivos a proxectos de investimento empresarial (procedemento IG103-artigo 5.1º.2).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 19/12/2007

O Consello de Dirección do Igape, na súa xuntanza que tivo lugar o día 1 de febreiro de 2007, acordou por unanimidade dos membros asistentes a aprobación das bases reguladoras dos incentivos económicos do Igape, publicadas mediante Resolución do 9 de marzo de 2007 (DOG nº 59, do 23 de marzo), as cales divídense en tres:
-Base reguladora dos incentivos a proxectos de investimento empresarial.
-Base reguladora das axudas a iniciativas xeradoras de coñecemento nas Pemes.
-Base reguladora das axudas a proxectos colaborativos de carácter empresarial.
E compleméntanse coas bases reguladoras da tramitación dos procedementos.
Mediante Resolución do 28 de maio de 2007 procedeuse á convocatoria de determinadas liñas de axuda e á publicación dos créditos asignados a cada unha delas (DOG nº 107, do 17 de xuño).
Tendo en conta o volume de solicitudes recibidas semella oportuno incrementar o importe aprobado para a os proxectos de investimento tecnolóxico das Pemes ao abeiro da base reguladora dos incentivos a proxectos de investimento empresarial.
Na súa virtude e de conformidade coas facultades que teño conferidas,
RESOLVO:
Único.-Amplíase en 3.000.000 de  o crédito para o exercicio 2008 e en 2.000.000 de  o crédito para o exercicio 2009 establecido na partida E2/10/03-656700 para os proxectos de investimento tecnolóxico das Pemes ao abeiro da base reguladora dos incentivos a proxectos de investimento empresarial (procedemento IG103-artigo 5.1º.2.), resultando un total de crédito dispoñible de 10.300.000 .
Santiago de Compostela, 12 de decembro de 2007.
Álvaro Álvarez-Blázquez Fernández
Director xeral do Instituto Galego de Promoción Económica
-No anexo IV cómpre realizar as seguintes correccións:
* Anular as especialidades formativas «Auxiliar de enfermaría en xeriatría (SANC30)» e «Auxiliar enfermaría en saúde mental e toxicomanías (SANC40)».
* As especialidades formativas «Camareira de piso (HOTA30)» e «Coidador de discapacitados físicos e psíquicos (SSCS01)» da comarca de Vigo presentan homologación pendente de resolución.
* Corrixir as priorizacións das comarcas «Viana (Viana do Bolo, Vilariño de Conso, Gudiña (A), Mezquita (A)», «O Baixo Miño (Oia, Rosal (O), Tomiño, Tui, Guarda (A))» e «A Paradanta (Arbo, Cañiza (A), Covelo, Crecente)», que quedan como segue:
ORDE do 14 de decembro de 2007 pola que se amplía a dotación orzamentaria da do 19 de febreiro pola que se regulan e convocan as axudas para a compra de gando bovino que teña por obxecto a reposición das reses como consecuencia do sacrificio obrigatorio en execución dos programas de control e erradicación de enfermidades dos animais.
CONSELLERÍA DO MEDIO RURAL — III. OUTRAS DISPOSICIÓNS — 19/12/2007

A orde da Consellería do Medio Rural do 19 de febreiro de 2007 (DOG nº 49, do 9 de marzo) regula e convoca as axudas para a compra de gando bovino que teña por obxecto a reposición das reses como consecuencia do sacrificio obrigatorio en execución dos programas de control e erradicación de enfermidades dos animais.
No seu artigo 12, precísanse as aplicacións orzamentarias e o importe económico previsto para o financiamento das ditas axudas e no seu parágrafo 1 sinálase que as dotacións iniciais se poderán incrementar, de ser procedente, tramitando o expediente de ampliación de crédito oportuno.
Co obxecto de poder amparar todas as solicitudes nas distintas liñas de axuda establecidas, e posto que a dotación inicial resulta insuficiente, tramítanse os correspondentes expedientes de ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confire o artigo 14 da Lei 9/2007, do 13 de xuño , de subvencións de Galicia, e a Lei 1/1983, reguladora da Xunta e da súa Presidencia,
DISPOÑO:
Artigo único.
1. Amplíase a dotación orzamentaria que se establece na orde desta consellería do 19 de febreiro de 2007 (Diario Oficial de Galicia nº 49, do 9 de marzo), que regula e convoca as axudas para a compra de gando bovino que teña por obxecto a reposición das reses como consecuencia do sacrificio obrigatorio en execución dos programas de control e erradicación de enfermidades dos animais.
2. O incremento da dotación será de 40.000 euros, con cargo á aplicación orzamentaria 2007.11.03.713-E.770.3 dos orzamentos xerais da Comunidade Autónoma de Galicia para o ano 2007.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na Orde do 19 de febreiro de 2007.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de decembro de 2007.
Alfredo Suárez Canal
Conselleiro do Medio Rural
ORDE do 13 de decembro de 2007 pola que se amplía a dotación orzamentaria para a concesión de axudas feitas ao abeiro da do 7 de setembro, pola que se establecen as bases reguladoras das axudas para o fomento da utilización de instalacións e equipamentos en común para a mellora dos procesos produtivos en cooperativas agrarias e sociedades agrarias de transformación, e se convocan para o ano 2007.
CONSELLERÍA DO MEDIO RURAL — III. OUTRAS DISPOSICIÓNS — 19/12/2007

A Consellería do Medio Rural convocou para o ano 2007 axudas a entidades asociativas que impulsen cambios no modelo de manexo das explotacións agropecuarias galegas, instando á recuperación de actividades propias dun sistema produtivo eficiente, como son a cría e recría de animais para vida e a produción de carne a través da ceba de xatos e xatas non aptas para reprodutores, e á ceba de animais de refugo.
Ao mesmo tempo promóvese a realización de actividades e investimentos en instalacións e equipamentos que sirvan para a mellora dos procesos produtivos deste tipo de explotacións, na súa vertente técnica, económica e ambiental, así como da mellora nas condicións de traballo na actividade agraria.
Esta orde foi publicada no Diario Oficial de Galicia nº 179, do 14 de setembro de 2007.
No artigo 21 da orde detállanse as aplicacións orzamentarias e as contías económicas previstas para o financiamento das axudas. Este artigo prevé expresamente a posibilidade de incrementar a dotación orzamentaria contida na referida orde, polo que, tendo en conta o número e a importancia das solicitudes presentadas e que estas superaron as previsiones feitas por esta consellería, é preciso ampliar a dotación orzamentaria consignada inicialmente.
En consecuencia, e de conformidade co previsto no artigo 30.1º.3 do Estatuto de autonomía de Galicia, e en uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e a Lei 1/1983, reguladora da Xunta e do seu presidente,
DISPOÑO:
Artigo único.
1. Amplíase a dotación orzamentaria que se establece na orde desta consellería do 7 de setembro de 2007 (Diario Oficial de Galicia nº 179, do 14 de setembro), pola que se establecen as bases reguladoras das axudas para o fomento da utilización de instalacións e equipamentos en común para a mellora dos procesos produtivos en cooperativas agrarias e sociedades agrarias de transformación, e se convocan para o ano 2007.
2. O incremento da dotación será de 5.000 euros para 2007, 10.000 euros para 2008 e de 1.395.000 euros para a anualidade 2009, con cargo á aplicación orzamentaria 11.03.712-C.770.1, dos orzamentos xerais da Comunidade Autónoma de Galicia.
3. En todo caso, a concesión das axudas establecidas na devandita orde estará limitada ás dispoñibilidades orzamentarias.
Disposición adicional
Única.-Esta modificación non afecta o prazo que se establece na dita orde para a presentación de solicitudes de axuda.
Santiago de Compostela, 13 de decembro de 2007.
Alfredo Suárez Canal
Conselleiro do Medio Rural
RESOLUCIÓN do 26 de novembro de 2007, da Secretaría Xeral da Igualdade, pola que se fai pública a concesión de dúas bolsas de formación en planificación e prospectiva en materia de igualdade de oportunidades no ámbito da ciencia, convocadas pola Orde do 19 de xullo de 2007.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 19/12/2007

A Orde da Vicepresidencia da Igualdade e do Benestar do 19 de xullo de 2007 (DOG do 30 de xullo) aproba as bases reguladoras e procede á convocatoria pública para a concesión de bolsas de formación en planificación e prospectiva en materia de igualdade de oportunidades no ámbito da ciencia.
Na súa virtude, e tendo en conta a proposta da comisión de selección prevista no artigo 8 das bases da convocatoria, esta secretaría xeral
RESOLVE:
Primeiro.-Ordenar a publicación no Diario Oficial de Galicia da relación de beneficiarias das bolsas.
Esta relación xúntase como anexo.
Segundo.-No caso de producirse algunha renuncia, de acordo co establecido no artigo 12 da orde de convocatoria, adxudicaráselle a correspondente bolsa á/ao candidata/o que corresponda, segundo a orde de puntuación, das/dos que figuran na listaxe de reserva, publicada na páxina web oficial da Vicepresidencia da Igualdade e do Benestar.
Santiago de Compostela, 26 de novembro de 2007.
Carme Adán Villamarín
Secretaria xeral da Igualdade
Anexo
Nº: 1.
NIF: 44833940-V.
Adxudicataria: Yolanda Martínez Suárez.
Importe: 13.000 .
Nº: 2.
NIF: 76747562-N.
Adxudicataria: Sandra Martínez Paz.
Importe: 13.000 .
RESOLUCIÓN do 28 de novembro de 2007, da Secretaría Xeral de Emigración, pola que se procede á publicación das subvencións concedidas, en virtude da Resolución do 18 de xullo de 2007, pola que se regula a concesión, en réxime de concorrencia competitiva, de subvencións a entidades sen ánimo de lucro, para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega durante o ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/12/2007

De conformidade co disposto no artigo 15 da Lei 9/2007, do 13 de xuño, de subvencións de Galicia e, no artigo 10 da Resolución do 18 de xullo de 2007, da Secretaría Xeral de Emigración, pola que se regula a concesión, en réxime de concorrencia competitiva, de subvencións a entidades sen ánimo de lucro, para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega durante o ano 2007, procédese á publicación das subvencións concedidas de contía igual ou superior a 3.000 euros.
Finalidade da axuda: subvención dos gastos correntes e de equipamento que se lles orixinen ás entidades ás cales se lles concede a subvención para a realización dos programas previstos no artigo 5 da Resolución do 18 de xullo.
Norma reguladora: Resolución do 18 de xullo de 2007, da Secretaría Xeral de Emigración, pola que se regula a concesión, en réxime de concorrencia competitiva, de subvencións a entidades sen ánimo de lucro, para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega durante o ano 2007 (DOG nº 144, do 26 de xullo).
Aplicacións orzamentarias: 04.50.312C.481.0 e 04.50.312C.781.0 dos orzamentos xerais da comunidade autónoma para o ano 2007.
Crédito orzamentario: 524.397  na aplicación orzamentaria 04.50.312C.481.0 e 165.000  na aplicación orzamentaria 04.50.312C.781.0.
Entidades beneficiarias da subvención cunha contía igual ou superior a 3.000  e importe da axuda concedida a cada unha delas expresado en euros e por orde alfabética no anexo.
Santiago de Compostela, 28 de novembro de 2007.
Manuel Luis Rodríguez González
Secretario xeral de Emigración
Ver referencia pdf "24400D003P011.PDF"
ORDE do 5 de decembro de 2007 pola que se resolve a convocatoria da do 17 de setembro de 2007 sobre concesión de axudas a alumnos e alumnas que inicien durante o curso 2007-2008 ensinanzas de formación profesional específica de grao medio en familias profesionais non vocacionais demandadas polo mercado laboral.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/12/2007

Cumpridos os trámites que figuran na Orde do 17 de setembro de 2007, DOG do 25 de setembro, pola que se convocan axudas a alumnos e alumnas que vaian iniciar durante o curso 2007-2008 ensinanzas de formación profesional específica de grao medio, en familias profesionais non vocacionais demandadas polo mercado laboral.
Vista a proposta da comisión de selección prevista no artigo 6 da citada orde de convocatoria e de conformidade co establecido no seu artigo 7,
RESOLVO:
Artigo 1º
Conceder, con cargo ao concepto orzamentario 09.03.422M.480.1 da Dirección Xeral de Formación Profesional e Ensinanzas Especiais, unha axuda económica por importe de 376,88 euros a cada un dos alumnos que se relacionan no anexo I. O importe total das axudas concedidas é de 149.998,24 euros.
Artigo 2º
Denegar, polos motivos que se indican, as solicitudes que se relacionan no anexo II.
Artigo 3º
De conformidade co artigo 9 da Orde do 17 de setembro, anteriormente sinalada, o alumnado deberá presentar no centro educativo a documentación seguinte:
-Anexo IV da Orde do 17 de setembro (DOG do 25 de setembro), relativo á aceptación previa da subvención concedida e ao compromiso de cumprir os requisitos exixidos na convocatoria.
Así mesmo ao remate do prazo sinalado o centro educativo remitiralle á Dirección Xeral de Formación Profesional e Ensinanzas Especiais os citados anexos xunto cunha certificación do director conforme os alumnos do centro que figuran como beneficiarios da axuda seguen a avaliación continua polo menos no 70% dos módulos, durante o curso 2007-2008.
De non presentarse a citada documentación no prazo establecido entenderase que o beneficiario renuncia á axuda concedida, polo que se procederá ao arquivo do expediente.
Artigo 4º
Contra esta orde os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 5 de decembro de 2007.
Laura Sánchez Piñón
Conselleira de Educación e Ordenación
Universitaria
Ver referencia pdf "24100D008P011.PDF"
DECRETO 233/2007, do 22 de novembro, polo que se aceptan as doazóns de bens culturais feitas por Francisco Javier Vilas Durán á Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 14/12/2007

Con data do 13 de xullo de 2007, a Consellería de Cultura e Deporte remitiulle á Consellería de Economía e Facenda o expediente de doazón a favor da Comunidade Autónoma de Galicia de 127 obxectos para a súa custodia no Museo de Belas Artes da Coruña.
A Secretaría Xeral e do Patrimonio tramitou o expediente de aceptación, logo dos informes favorables da Comisión Superior de Valoración de Bens Culturais de Interese para Galicia e da Subdirección Xeral de Protección do Patrimonio Cultural.
De acordo co disposto no artigo 17.1º da Lei 3/1985, do 12 de abril, do patrimonio da Comunidade Autónoma de Galicia, e 34.1º do regulamento aprobado polo Decreto 50/1989, do 9 de marzo, a adquisición pura e simple de bens a título gratuito ou lucrativo requirirá decreto do Consello da Xunta, por proposta da Consellería de Economía e Facenda.
Na súa virtude, por proposta do conselleiro de Economía e Facenda, e logo de deliberación do Consello da Xunta de Galicia, na súa reunión do día vinte e dous de novembro de dous mil sete,
DISPOÑO:
Artigo 1º
Aceptar nos termos establecido Francisco Javier Vilas Durán as doazóns dos bens que se relacionan a seguir:
-40 libros do século XX.
-2 antucas do século XIX.
-19 abanos dos séculos XIX e XX.
-50 estampas do século XIX.
-1 fotografía da segunda metade do século XIX.
-1 acuarela de Dolores Díaz Valiño.
-14 obxectos de Cerámica Celta de Pontecesures.
Artigo 2º
Os bens doados cédense para a súa custodia no Museo de Belas Artes da Coruña.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites para a efectividade deste decreto.
Santiago de Compostela, vinte e dous de novembro de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 10 de decembro de 2007, de modificación da do 24 de agosto de 2005, de delegación de competencias na Dirección Xeral de Interior.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/12/2007

A actividade administrativa da Consellería de Presidencia, Administracións Públicas e Xustiza leva consigo unha concentración de funcións arredor do seu titular que aconsella, dado o volume, recorrer á delegación de competencias na Dirección Xeral de Interior, sen esquecer o debido respecto aos principios que informan a actividade administrativa e que a nosa Constitución recolle no seu artigo 103.1º.
A delegación de competencias permite a axilización administrativa necesaria que redunda en beneficio tanto da Administración como dos administrados, dentro do máis rigoroso respecto das garantías xurídicas que a tutela dos intereses públicos exixe.
O cambio que supuxo o Decreto 37/2007, do 15 de marzo, polo que se establece a estrutura orgánica da Consellería de Presidencia, Administracións Públicas e Xustiza, que modificou a atribución de funcións en materia de asociacións, xustifica que a delegación de competencias en vigor se modifique, deixando sen efecto a delegación de competencias na devandita materia.
Na súa virtude, facendo uso das facultades que me confiren os artigos 38, 43.3º e 44 da Lei 1/1983, do 22 de febreiro, de normas reguladoras da Xunta e da súa Presidencia, na redacción dada pola Lei 11/1988, do 20 de outubro, o artigo 72.4º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e demais disposicións de xeral aplicación,
DISPOÑO:
Artigo único.
Modifícase a letra b) do artigo 1 da Orde do 24 de agosto de 2005 de delegación de competencias na Dirección Xeral de Interior, que queda redactado do seguinte xeito:
b) A resolución dos recursos administrativos interpostos contra resolucións ditadas polos delegados provinciais en materia de casinos, xogos e apostas.
Disposición derrogatoria
Única.-Quedan derrogadas todas aquelas disposicións de igual ou inferior rango que se opoñan ao previsto nesta orde.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 10 de decembro de 2007.
José Luis Méndez Romeu
Conselleiro de Presidencia, Administracións Públicas e Xustiza
DECRETO 232/2007, do 22 de novembro, polo que se acepta a cesión, a título gratuíto, dun inmoble feita polo Concello de Santiago de Compostela á Comunidade Autónoma de Galicia, con destino á construción dunha residencia de maiores.
CONSELLERÍA DE ECONOMÍA E FACENDA — III. OUTRAS DISPOSICIÓNS — 14/12/2007

A Xunta de Goberno Local do Concello de Santiago de Compostela en sesión do 6 de agosto de 2007, acordou ceder un inmoble á Comunidade Autónoma de Galicia con destino á construción dunha residencia de anciáns.
A Secretaría Xeral e do Patrimonio, logo de solicitude da Vicepresidencia da Igualdade e do Benestar, tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita en termos nos que o Concello de Santiago de Compostela acordou a cesión, logo de deliberación do Consello da Xunta de Galicia, na súa reunión do vinte e dous de novembro de dous mil sete,
DISPOÑO:
Artigo 1º
Acéptase a cesión a título gratuíto, e nos termos do acordo de cesión, feita polo Concello de Santiago de Compostela dun terreo que se describe como segue:
Porción norte-nordeste, da parcela R-9 do proxecto de compensación SUP-3 de Pontepedriña, polígono 1, na cidade de Santiago de Compostela, destinada a equipamento asistencial -residencia de anciáns-, denominada no PXOU, aprobado provisoriamente como AS-37, en virtude do acordo de cambio de uso do predio matriz, que se corresponde coa parcela reservada para equipamento docente- DMI, DP 1 do citado polígono.
A parcela ten unha superficie de 4.650 m2 e estrema: norte, rúa Escultor Camilo Otero; sur, parque urbano denominado parque do Sar-Eugenio Granell-PU-9; leste, parque urbano denominado parque do Sar-Eugenio Granell-PU-9 e rúa Restollal; oeste, parcela matriz na parte destinada a viario según o PXOU aprobado provisoriamente que é a prolongación desde a rúa do Escultor Camilo Otero.
Está inscrita no Rexistro da Propiedade número dous de Santiago no tomo 1498, libro 540, folio 138, predio nº 43.130.
Artigo 2º
O destino do inmoble será a construción dunha residencia de anciáns.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e dous de novembro de dous mil sete
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 10 de decembro de 2007, de modificación da do 12 de xuño, pola que se ditan instrucións sobre a xornada de traballo do persoal da Administración da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/12/2007

O Decreto 164/2005, do 16 de xuño, que regula e determina as oficinas de rexistro propias ou concertadas da Administración da Comunidade Autónoma de Galicia, crea o Rexistro Telemático da Xunta de Galicia e regula a atención ao cidadán, establece na súa disposición adicional segunda b) e c) os horarios de funcionamento e de atención ao público das oficinas de información e atención ao cidadán e rexistro xeral da Consellería de Presidencia, Administracións Públicas e Xustiza en Santiago de Compostela e das dos rexistros únicos dos edificios administrativos da Coruña (Monelos), Ferrol, Lugo, Ourense, Pontevedra e Vigo.
Posteriormente, mediante a Orde do 12 de xuño de 2007, dítanse instrucións sobre a xornada de traballo do persoal da Administración da Xunta de Galicia prevéndose no seu artigo segundo, para as citadas oficinas de información e atención ao cidadán e rexistros, unha xornada intensiva no período abranguido entre o 15 de xuño e o 15 de setembro de 2007, ambos inclusive, de oito horas e trinta minutos a catorce horas e trinta minutos, de luns a sábados.
Ao ser a primeira vez, tras terse ditada esta regulación, que os días 24 e 31 de decembro coinciden en día laborable e tratando de conciliar a necesaria apertura dos rexistros coa vida persoal e familiar dos traballadores que prestan os seus servizos nestas oficinas, faise preciso regular estas xornadas considerándoas como xornada intensiva desenvolvéndose, polo tanto, de oito horas e trinta minutos a catorce horas e trinta minutos.
Na súa virtude, e en uso das competencias atribuídas polo artigo 13.1º da Lei 4/1988, do 26 de maio, da función pública de Galicia, e polo artigo 1 do Decreto 37/2007, do 15 de decembro, polo que se establece a estrutura orgánica da Consellería de Presidencia, Administracións Públicas e Xustiza,
DISPOÑO:
Artigo único.-Engádese ao artigo 2 da Orde do 12 de xuño de 2007 un parágrafo segundo, que queda redactado do seguinte xeito:
«Para estes efectos, cando os días 24 e 31 de decembro sexan laborables, terán a consideración de xornada intensiva».
Disposición derradeira
Esta orde entrará en vigor ao día seguinte ao da súa publicación no Diario Oficial de Galicia.
Santiago de Compostela, 10 de decembro de 2007.
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 4 de decembro de 2007, da Dirección Xeral de Ordenación e Innovación Educativa, pola que se comunican os lugares de publicación das listas definitivas de solicitudes admitidas e excluídas presentadas ao abeiro do punto sétimo, alínea b), da Resolución do 1 de abril de 2005 pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa, recibidas ata o 31 de agosto de 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/12/2007

Rematado o prazo de presentación de reclamacións previsto na Resolución do 4 de setembro de 2007, da Dirección Xeral de Ordenación e Innovación Educativa, pola que se comunican os lugares de publicación das listas provisionais de solicitudes admitidas, excluídas e pendentes de completar documentación presentadas ao abeiro do punto sétimo, alínea b), da Resolución do 1 de abril de 2005 pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa, recibidas ata o 31 de agosto de 2007, a Dirección Xeral de Ordenación e Innovación Educativa da Consellería de Educación e Ordenación Universitaria
RESOLVE:
Primeiro.-Facer públicas no taboleiro de anuncios dos servizos centrais da Consellería de Educación e Ordenación Universitaria e máis nos das súas delegacións provinciais, así como na páxina web desta consellería, as listas definitivas de solicitudes admitidas e excluídas presentadas ao abeiro do punto sétimo, alínea b), da citada Resolución do 1 de abril de 2005, e recibidas ata o 31 de agosto de 2007, así como as reclamacións estimadas e desestimadas.
Segundo.-Informar que contra esta resolución, que pon fin á vía administrativa, os interesados poderán formalizar demanda perante o xulgado do social do lugar de prestación dos servizos ou o do domicilio dos demandantes, a elección destes. A esta demanda xuntarán copia da resolución denegatoria, unindo copia de toda a documentación para a entidade demandada; advertíndolle que non terá efecto a reclamación se os interesados non presentasen a demanda perante o xulgado no prazo de dous meses contados desde a notificación da resolución, conforme o disposto nos artigos 10, 69, seguintes e concordantes do Real decreto lexislativo 2/1995, do 7 de abril, polo que se aproba o texto refundido da Lei de procedemento laboral (BOE do 11 de abril).
Santiago de Compostela, 4 de decembro de 2007.
María José Pérez Mariño
Directora xeral de Ordenación e Innovación Educativa
RESOLUCIÓN do 30 de novembro de 2007, da Dirección Xeral de Conservación da Natureza, pola que se lles dá publicidade aos beneficiarios das axudas concedidas ao abeiro da Orde do 8 de marzo de 2007 pola que se establecen e regulan axudas para a mellora do hábitat da perdiz rubia.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 17/12/2007

De conformidade co disposto no artigo 18 da Lei 38/2003, xeral de subvencións, no artigo 15 da Lei 9/2007, do 13 de xuño, de subvencións de Galicia, e no artigo 11 da Orde do 8 de marzo de 2007 pola que se establecen e regulan axudas para a mellora do hábitat da perdiz rubia, procédese pola presente á publicación do extracto das axudas outorgadas pola Consellería de Medio Ambiente e Desenvolvemento Sostible ao abeiro da citada orde.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o ano 2007, o seguinte:
a) Norma reguladora da convocatoria: Orde do 8 de marzo de 2007 pola que se establecen e regulan axudas para a mellora do hábitat da perdiz rubia.
b) Aplicación orzamentaria: 15.02.541B.781.0.
c) Crédito orzamentario: 200.000 euros.
d) Destinatarios: titulares de tecores galegos de carácter particular ou societario e as agrupacións destes que, aínda carecendo de personalidade xurídica, fagan unha solicitude conxunta.
e) Entidades beneficiarias, importe e finalidade das axudas que se detallan no anexo.
Santiago de Compostela, 30 de novembro de 2007.
Xosé Benito Reza Rodríguez
Director xeral de Conservación da Natureza
Ver referencia pdf "24200D004P013.PDF"